། ལྔ་པ་ཛཔ྄་ཀྱི་མཆོད་བསྟོད་ནི། » ཨོཾ་པུཥྤེ་དྷཱུ་པེ་ཨཱ་ལོ་ཀེ་གནྡྷེ་ནཻ་ཝི་དྱེ་ཤབྡ་ཨཱཿཧཱུྃ༔ མ་ཧཱ་པཉྩ་རཀྟ་བྷ་ལིངྟ་ཁ་ཁ་ཁཱ་ཧི་ཁཱ་ཧི༔ «ཞེས་པས་མཆོད། » ཧཱུྃ་ཡཿ འཇམ་དཔལ་གཤིན་རྗེ་ཀཱི་ལ་ཡ༔ འཇིགས་བྱེད་དུག་རི་མེ་འབར་གྱི༔ ཁྲོ་རྒྱལ་དཀྱིལ་འཁོར་ལྷ་ཚོགས་ལ། །རབ་གུས་དྭང་བས་ཕྱག་འཚལ་བསྟོད། «ཅེས་པས་བསྟོད། དྲུག་པ་ཐུན་གཏོར་འབུལ་བ་ནི། » ན་མོ༔ རྩ་བརྒྱུད་བླ་མ་རིག་འཛིན་འདུས་པ་དང་༔ གཤིན་རྗེ་གཤེད་པོ་ཟ་བྱེད་མེ་གདོང་ཅན༔ དུག་རི་ནག་པོ་ཕ་རོལ་རྒོལ་འཇོམས་ཀྱི༔ དཀྱིལ་འཁོར་ལྷ་ཚོགས་རྣམས་ཀྱི་བདེན་པའི་མཐུས༔ དམིགས་པའི་བྱད་མ་དགྲ་བགེགས་ཐམས་ཅད་ཀུན༔ དྲག་པོའི་ཐུན་གཏོར་འདི་ལ་མྱུར་དུ་ཁུག༔ ཨོྃ་ཡ་མ་རཱ་ཛ་བྷྱོ་བྷྱོཿ དགྲ་བོའི་བླ་སྲོག་ཁུག་ཛ་ཛཿ ཧཱུྃ༔ ཛཿཡིག་དམར་ནག་འཕྲོས་པ་གཏོར་མར་ཐིམ༔ སྤུ་གྲིའི་རང་བཞིན་གྱུར་ནས་དགྲ་བགེགས་གཏུབ༔ ཚེ་བསོད་འུབ་བསྡུས་རྣལ་འབྱོར་བདག་ལ་ཐིམ༔ ཤ་ཁྲག་གཤིན་རྗེ་མཆོད་པའི་རྫས་སུ་གྱུར༔ «སྨན་རཀ་གིས་བྲན་ལ། » ཨོྃ་ཨཱཿཧཱུྃ༔ གཏོར་མ་སྨན་རཀ་དགྲ་བགེགས་ཀྱི་ཤ་ཁྲག་རུས་པ་ཡེ་ཤེས་ཀྱི་བདུད་རྩིའི་རྒྱ་མཚོ་ཆེན་པོར་གྱུར༔ «རྩ་སྔགས་ཀྱི་ཤམ་བུར། » དགྲ་བགེགས་ཤ་ཏྲུམ་མཱ་ར་ཡ་ཨི་དཾ་བྷ་ལིངྟ་གྷྲྀ་ཧྞ་ས་མ་ཡ་ཁཱ་ཧི་ཁཱ་ཧི༔ ཧཱུྃ༔ དགྲ་བགེགས་གདུག་པ་བདུད་ཀྱི་ཚོགས༔ སྡེ་དཔུང་འཁོར་དང་བཅས་པ་ཡི༔ ཤ་ཁྲག་བདུད་རྩི་རྒྱ་མཚོ་འདི༔ ཁྲོ་རྒྱལ་འབར་བའི་ཚོགས་ལ་འབུལ༔ ལས་དང་བག་ཆགས་དག་པ་དང་༔ རང་གཤེད་བསམ་སྦྱོར་ངན་པ་ཀུན༔ ཁོ་རང་ལ་ནི་བཟློག་པ་དང་༔ རང་མཚོན་རང་ལ་ཟུག་པ་དང་༔ རང་ཤ་རང་གིས་ཟ་བར་མཛོད༔ རང་སྡེ་རང་གིས་ཕྱེ་མར་ཐོངས༔ རྡུལ་ཆ་ཙམ་ཡང་མེད་པར་མཛོད༔ ཧཱུྃ༔ གཏུམ་ཆེན་རབ་འབར་ཁྲོ་བོའི་རྗེ༔ དུག་རི་ཁྲོ་འདུས་ཀཱི་ལ་ཡ༔ སྲས་འཁོར་གཤེད་ཆེན་ཕོ་ཉའི་ཚོགས༔ འཇིགས་ཚུལ་རྔམ་པའི་ང་རོ་ཡིས༔ གདུག་པའི་ཚོགས་རྣམས་འདུལ་བ་དང་༔ བདག་སྲུངས་རྐྱེན་དང་བར་ཆད་ཟློག༔ ཨོྃ་བཛྲ་ཀྲོ་ཏ་རཀྵ་རཀྵ་ཧཱུྃ་ཧཱུྃ་ཕཊ྄ཿ «ཅེས་བསྲུང་བཟློག་ཕྲིན་ལས་བཅོལ། གསུམ་པ་རྗེས་ཀྱི་རིམ་པ་ཚོགས་མཆོད་བསྐུལ་དང་ཆད་བརྟན་རྟ་བྲོ་དབང་བླང་བསྡུ་རིམ་བསྔོ་སྨོན་བཀྲ་ཤིས་བཅས་ལས་གཞུང་ཆེན་མོ་བཞིན་བྱའོ། ཞེས་གསུངས་པ་ལྟར། ཚོགས་མཆོད་སྤྲོ་བར་མོས་ན། »རྃ་ཡྃ་ཁྃ༔ ཨོྃ་ཨཱཿཧཱུྃ༔ «ལན་གསུམ་བྱིན་གྱིས་བརླབས། དང་པོ་དེ་བཞིན་ཉིད་ཀྱིས་བྱིན་བརླབ་པ་ནི། » ཨོྃ་ཨཱཿཧཱུྃ༔ ཆོས་རྣམས་དམིགས་མེད་དེ་བཞིན་ཉིད༔ སྨེ་བའི་གཙང་བཙོག་ཀ་ནས་དག༔ རང་བྱུང་རྒྱ་ཡན་ལྷུན་གྲུབ་ལས༔ ཏིང་འཛིན་ཚོགས་ཀྱི་འཁོར་ལོར་ཤར༔ ཡེ་ནས་ཟག་མེད་བདུད་རྩིར་གྱུར༔ ཨོྃ་དྷརྨ་ཛྙཱ་ན་པྲ་ཏི་པཱུ་ཛ་ཧོཿ «གཉིས་པ་ཚོགས་ལ་སྤྱན་འདྲེན་པ་ནི། » ཧཱུྃ༔ འོག་མིན་ཆོས་དབྱིངས་ཕོ་བྲང་ནས༔ རྩ་གསུམ་རྒྱལ་བ་འདུས་པ་ཡི༔ བླ་མ་རིག་འཛིན་ལྷ་ཚོགས་རྣམས༔ ཚོགས་ལ་སྤྱན་འདྲེན་གཤེགས་སུ་གསོལ༔ རྔམ་ཆེན་མེ་ལྟར་འབར་བ་ཡི༔ དུར་ཁྲོད་ཨེ་ཡི་ཀློང་དཀྱིལ་ནས༔ འཇིགས་བྱེད་དཔའ་བོ་གཤིན་རྗེའི་གཤེད༔ དུག་རི་མེ་འབར་ལྷ་ཚོགས་རྣམས། ཚོགས་ལ་སྤྱན་འདྲེན་གཤེགས་སུ་གསོལ༔ ཨོྃ་བཛྲ་ས་མཱ་ཡ་ཛ་ཕཻཾ་ཕཻཾ་ཨ་བེ་ཤ་ཡ་ཨ་ཨཱཿ «གསུམ་པ་ཚོགས་ཀྱི་མཆོད་པ་ནི། » ཧཱུྃ་ཡ༔ བཅོམ་ལྡན་འཇམ་དཔལ་གཤིན་རྗེ་གཤེད་ཆེན་པོ༔ འཇིགས་བྱེད་ཁྲོ་རྒྱལ་འབར་བའི་ལྷ་ཚོགས་ལ༔ འདོད་ཡོན་ཞལ་ཟས་ཚོགས་ཀྱི་མཆོད་པ་འབུལ༔ བཞེས་ནས་སྒྲུབ་ལ་མཆོག་ཐུན་དངོས་གྲུབ་སྩོལ༔ ཨོྃ་ཨཱཿཧཱུྃ༔ གུ་རུ་དྷེ་ཝ་ཌཱཀྐི་ནཱི་ག་ཎ་ཙཀྲ་ལ་ཁ་ཁ་ཁཱ་ཧི༔ «བཞི་པ་བསྐང་བ་བྱ་བ་ནི། » ཧཱུྃ༔ གདུག་པའི་དགྲ་བགེགས་རྣམས་ཀྱི་དབང་པོ་དང་༔ བྱད་མའི་ཤ་ཁྲག་རུས་པ་ནང་རོལ་བཅས༔ ག་ཎའི་ཚོགས་ཀྱི་མཆོད་སོགས་མཉེས་པའི་རྫས༔ ཕྱི་ནང་གསང་བའི་སྤྱན་གཟིགས་དུ་མ་འདིས༔ བཅོམ་ལྡན་འཇམ་དཔལ་གཤིན་རྗེ་གཤེད་པོ་ཡི༔ དཀྱིལ་འཁོར་ལྷ་ཚོགས་ཐུགས་དམ་བསྐངས་གྱུར་ནས༔ མི་མཐུན་གདུག་པའི་དགྲ་བགེགས་ཚར་བཅད་ཅིང་༔ མཐུན་རྐྱེན་བཅོལ་བའི་ཕྲིན་ལས་འགྲུབ་པར་མཛོད༔ «ལྔ་པ་བཤགས་པ་ནི། » ཧོཿ བདག་བློ་གཏི་མུག་འཐུག་པོས་རབ་རྨོངས་ནས༔ བསྐྱེད་རྫོགས་སྒྲུབ་པའི་དམ་བཅའ་གཡེལ་བ་དང་༔ ཚུལ་བཞིན་མ་ལྡན་བག་མེད་དབང་གྱུར་ཚོགས༔ མཐོལ་བཤགས་བཟོད་གསོལ་མི་སྒྲིབ་ཚངས་པར་སྩོལ༔ «ཅེས་པ་ཡི་གེ་བརྒྱ་པས་ལྷག་ཆད་བཀང་། དྲུག་པ་ཐ་མ་བསྒྲལ་བ་ནི། » ཧཱུྃ༔ ཁྲོ་རྒྱལ་འཇམ་དཔལ་ནག་པོའི་སྤྲུལ་པ་ནི༔ འཆི་བདག་གཤིན་རྗེ་དགྲ་འདུལ་ཀཱི་ལ་ཡ༔ ཕྱག་གཉིས་འཇོམས་བྱེད་ལས་ཀྱི་ཕུར་བུ་འདྲིལ༔ རུ་ཏྲ་གདུག་པའི་སྙིང་ལ་ཀཱི་ལ་ཡ༔ བཅད་གཏུབ་རྡུལ་དུ་རློག་ཅིག་མཱ་ར་ཡ༔ ཨོྃ་མཉྫུ་ཤྲཱི་ཡ་མཱནྟ་ཀ་བཛྲ་ཀཱི་ལི་ཀཱི་ལ་ཡ་སརྦ་བིགྷྣཱན་རུ་ཏྲ་ཏྲིག་ནན་གཟེར་ཐུམ་རྦད་མྱོག༔ «བདུན་པ་བསྟབ་པ་ནི། » ཧཱུྃ༔ འཇོམས་བྱེད་མཚོན་ཆ་འབར་བའི་འཁོར་ལོ་ཡིས༔ དགྲ་བགེགས་གཟུགས་ཕུང་ཕྱེ་མར་རབ་བཤིག་སྟེ༔ བྷནྡྷར་བསྐྱིལ་བའི་ཤ་ཁྲག་རྒྱ་མཚོ་འདི༔ འཇམ་དཔལ་གཤིན་རྗེའི་ལྷ་ཚོགས་ཞལ་དུ་འབུལ༔ ཨོྃ་ཨཱཿཧཱུྃ༔ དགྲ་བགེགས་ཀྱི་མ་ཧཱ་མཱཾ་ས་རཀྟ་ཙིཏྟ་གོ་རོ་ཙ་ན་བྷ་སུ་ཏ་ཨི་དཾ་བྷ་ལིངྟ་ཁ་ཧི༔ «ཚོགས་ལ་རོལ། བརྒྱད་པ་ལྷག་མ་གཏོང་བ་ནི། » ཧཱུྃ་ཡ་བྷྱོཿ དུར་ཁྲོད་འབར་བའི་ཕོ་བྲང་མཐའ་སྐྱོང་བ༔ ཡ་བ་ཡ་མ་དྲེགས་སྡེ་ཤན་པའི་ཚོགས༔ ཤ་ཟ་དམར་ནག་ཟངས་ཀྱི་མཆེ་བ་ཅན༔ མི་སྡུག་གཟུགས་ཅན་དགྲ་ལ་བླ་འགུགས་འདེབས༔ རྔམ་སྟབས་ལང་ལིང་གཡང་གཞི་དམར་པོ་གྱོན༔ མགོ་སྙིང་ཐོགས་ནས་རྒྱུ་མ་འདྲེན་ཞིང་རྒྱུག༔ གིང་ཆེན་དབྱུག་པ་ཐོགས་ནས་བཤུགས་སྒྲ་འདེབས༔ སྐྲ་དམར་རལ་བསིགས་སྲིན་པོའི་ལས་ཉུལ་བཞིན༔ གཤིན་རྗེའི་བཀའ་སྡོད་དྲེགས་སྡེ་བྱེ་བ་འབུམ༔ ལྷག་མ་བཀའ་ཡི་ཕ་འབབ་འདི་བཞེས་ལ༔ གསང་སྔགས་བསྟན་པ་གཉན་གྱི་མེལ་ཚེ་མཛོད༔ ཨོྃ་ཡ་ཝ་ཧ་རི་ཡ་མ་ར་ཏི་ས་མ་ཡ་ཨི་དཾ་བྷ་ལིངྟ་ལ་ཁ་ཁ་ཁཱ་ཧི༔ «དགུ་པ་ཐུགས་དམ་བསྐུལ་བ་ནི། རྔ་བརྡུང་དུང་བུས་གཏོར་མ་ལ་རཀྟས་བྲན་ཞིང་དཔལ་འབར་འཛུགས་ལ། » ཧཱུྃ་ཨེ་ཡ༔ གྲུ་གསུམ་མཐིང་ནག་འབར་བའི་ཀློང་དཀྱིལ་ནས༔ མི་བཟད་ཁྲོ་རྒྱལ་འཇམ་དཔལ་གཤིན་རྗེའི་གཤེད༔ སྐུ་གསུང་ཐུགས་དང་ཡོན་ཏན་ཕྲིན་ལས་ཀྱི༔ སྤྲུལ་པ་ཡང་སྤྲུལ་ཕ་རོལ་རྒོལ་ཚོགས་འཇོམས༔ བཞེངས་ཤིག་འཆི་བདག་ཕོ་བྲང་དབུས་ནས་བཞེངས༔ དབྱིངས་ནས་བཞེངས་ལ་རྦད་བསྐུལ་ལས་ལ་ཆོས༔ ཕ་རོལ་དམ་ཉམས་རུ་ཏྲ་གདུག་པའི་ཚོགས༔ སངས་རྒྱས་བསྟན་ལ་སྡང་ཞིང་བདག་ལ་འཚེ༔ བསམ་སྦྱོར་ངན་པ་འཆང་བའི་བྱད་མ་རྣམས༔ ལོ་ཟླ་ཞག་དུས་ཚེས་ལ་མ་འདའ་བར༔ སྒྲོལ་ཞིང་བརླགས་ནས་མིང་ཡང་མེད་པར་མཛོད༔ དུག་གསུམ་ཤ་ཁྲག་མཆོད་པ་འདི་བཞེས་ལ༔ དུས་ལ་བབ་བོ་འཆི་བདག་གཤིན་རྗེའི་ཚོགས༔ སྟོང་གསུམ་རུ་ཏྲ་བསྒྲལ་བའི་ཕྲིན་ལས་མཛོད༔ ཨོྃ་མཉྫུ་ཤྲཱི་ཡ་མཱནྟ་ཀ་ཨ་ཀྲོ་ཏེ་ཀ་ས་མ་ཡ་དགྲ་བགེགས་ཀྱི་བླ་སྲོག་དབུགས་ལ་ཐུན་ཐུན་ཤ་ཁྲག་ལ་ཁཱ་ཧི༔ «བཅུ་པ་ཆད་མདོ་གཏོང་བ་ནི། » ཧཱུྃ༔ སྔོན་ཚེ་བར་དང་ཐ་མའི་བསྐལ་པ་རུ། །གསང་ཆེན་རོལ་དང་ཨརྻ་པཱ་ལོའི་གླིང་། ཁྲོམ་གཟིགས་འཇམ་དཔལ་སྐུ་ཡི་ཕོ་བྲང་ནས། །འཇམ་དཔལ་གཤིན་རྗེ་པདྨ་ཐོད་ཕྲེང་རྩལ། །སངས་རྒྱས་ཡེ་ཤེས་རྩ་གསུམ་གླིང་སོགས་ཀྱིས། །ཟླ་གསང་གཤིན་རྗེའི་དཀྱིལ་འཁོར་ཞལ་ཕྱེས་ཤིང་། །ཟབ་གཏེར་གཏད་ཅིང་གཏེར་དུ་བཞེས་པའི་ཚེ། །ལས་གཤིན་བྱ་རོག་གདོང་དང་གཏེར་སྲུང་བཅས། །སོ་སོའི་གཟུགས་མཆོག་དམ་པ་བསྟན་ནས་ཀྱང་། །བསྟན་པ་བསྲུང་བར་ཁས་བླངས་དམ་བཅས་བཞིན། །ཤ་ཁྲག་དམར་གྱི་གཏོར་མ་འདི་བཞེས་ལ། །ཕ་རོལ་རྒོལ་བ་འཇོམས་པའི་ཕྲིན་ལས་མཛོད། ཨོྃ་ཀྲོ་ཏ་ཀྲོ་ཏི་སརྦ་ཨི་དཾ་བྷ་ལིངྟ་ལ་ཁཱ་ཧི༔ «བཅུ་གཅིག་པ་བརྟན་མ་སྐྱོང་བ་ནི། » ཧཱུྃ༔ བོད་ཁམས་སྐྱོང་བའི་བརྟན་མ་བཅུ་གཉིས་ཚོགས༔ ལ་ལ་ཡེ་ཤེས་ལ་ལ་འཇིག་རྟེན་ཚུལ༔ དོན་ལ་འཇམ་དཔལ་གཤིན་རྗེའི་བཀའ་ཉན་མ༔ བསྟན་པ་སྲུང་བའི་མ་སྲིང་འཁོར་བཅས་ཀྱིས༔ ཤ་ཁྲག་དམར་གྱི་གཏོར་མ་འདི་བཞེས་ལ༔ གསང་སྔགས་བསྟན་པ་གཉན་གྱི་མེལ་ཚེ་མཛོད༔ ཨོྃ་མ་མ་ཤག་ཤག་དུམ་དུམ་ལེ་ལེ་ཏིང་ཏིང་ཛ་ཛ་ཨི་དཾ་བྷ་ལིངྟ་ཁཱ་ཧི༔ «བཅུ་གཉིས་པ་རྟ་བྲོ་བྱ་བ་ནི། » ཧཱུྃ༔ ཁྲོ་བོ་རོལ་པའི་དུར་ཁྲོད་ཆེན་པོ་རུ༔ རྔམ་ཆེན་འཇིགས་བྱེད་གཤིན་རྗེའི་ལྷ་ཚོགས་ཀྱི༔ དབལ་ལྡན་རུ་ཏྲའི་སྙིང་ཁར་བྲོ་རྡུང་བས༔ མ་རུངས་གདུག་པའི་བགེགས་སྲིན་ཕྱེ་མར་བཅོམ༔ ཕྱིན་ཆད་དམ་སྲི་མ་ལྡང་རྒྱས་གདབ་བོ༔ ཨོྃ་ཡ་མ་ཡ་ནན༔ ཝ་རུ་ཎ་ནན༔ མ་རུ་ནན༔ རུ་ཏྲ་ལཾ་ནན༔ དམ་སྲི་མཱ་ར་ཡ་ནན༔ «བཅུ་གསུམ་པ་དབང་དང་དངོས་གྲུབ་བླང་བ་ནི། » ཧཱུྃ༔ བདེ་ཆེན་གསང་བ་སྙིང་པོ་རྡོ་རྗེའི་མཁའ༔ ཡང་དག་ཡེ་ཤེས་འཇམ་དཔལ་དཔའ་བོ་ཡི༔ སྐུ་གསུང་ཐུགས་ཡོན་འདུས་པའི་དཀྱིལ་འཁོར་ནས༔ མཐུ་རྩལ་གཟི་བྱིན་ཆེན་པོའི་དཔལ་ཡོན་གྱིས༔ དེང་འདིར་དབང་བསྐུར་མཆོག་ཐུན་དངོས་གྲུབ་སྩོལ༔ འདོད་དོན་ཡིད་བཞིན་ཀུན་ཀྱང་ལྷུན་གྲུབ་ནས༔ ཟབ་གསང་དཔལ་འབར་རྒྱས་མཛད་སྟོན་པར་སྩོལ༔ ཨོྃ་མཉྫུ་ཤྲཱི་ཡ་མཱནྟ་ཀ་སརྦ་སིདྡྷི་ཕ་ལ་ཨ་བྷི་ཥིཉྩ་ཧཱུྃ༔ «རྗེས་ཆོག་ལ་དྲུག །དང་པོ་མཆོད་བསྟོད་ནི། » ཨོྃ་མཉྫུ་ཤྲཱི་ཡ་མཱནྟ་ཀ་ས་པ་རི་ཝཱ་ར་བཛྲ་པུཥྤེ་དྷཱུ་པེ་ཨཱ་ལོ་ཀེ་གནྡྷེ་ནཻ་ཝི་དྱེ་ཤབྡ་ཨཱཿཧཱུྃ༔ མ་ཧཱ་པཉྩ་རཀྟ་བྷ་ལིངྟ་ཁ་ཁ་ཁཱ་ཧི་ཁཱ་ཧི༔ «ཞེས་པས་མཆོད། » ཧཱུྃ་ཡཿ འཇམ་དཔལ་གཤིན་རྗེ་ཀཱི་ལ་ཡ༔ འཇིགས་བྱེད་དུག་རི་མེ་འབར་གྱི༔ ཁྲོ་རྒྱལ་དཀྱིལ་འཁོར་ལྷ་ཚོགས་ལ། རབ་གུས་དྭང་བས་ཕྱག་འཚལ་བསྟོད། «ཅེས་པས་བསྟོད། གཉིས་པ་བཤགས་པ་ནི། » ཧོཿ བདག་བློ་གཏི་མུག་འཐུག་པོས་རབ་རྨོངས་ནས༔ བསྐྱེད་རྫོགས་བསྒྲུབ་པའི་དམ་བཅའ་གཡེལ་བ་དང་༔ ཚུལ་བཞིན་མ་ལྡན་བག་མེད་དབང་གྱུར་ཚོགས༔ མཐོལ་བཤགས་བཟོད་གསོལ་མི་སྒྲིབ་ཚངས་པར་སྩོལ༔ «ཡི་གེ་བརྒྱ་པས་བཤགས། བརྟན་བཞུགས་སྤྱི་ལྟར་ལ། གསུམ་པ་དཀྱིལ་འཁོར་བསྡུ་ལྡང་ནི། » ཧོཿ སྣང་སྟོང་ལྷ་སྐུ་སྒྱུ་མའི་ངང་ཚུལ་ལས༔ བསྐྱེད་རྫོགས་ཟུང་འཇུག་སྤྲོ་བསྡུའི་འདུ་ཚན་དག༔ དགོངས་པ་ཟང་ཐལ་དམིགས་མེད་མཁའ་རུ་བསྡུ༔ ཨ་ཨ་ཨཱཿ «ཞེས་བསྡུས་ལ། སླར་ཡང་འཇམ་དཔལ་གཤིན་རྗེ་གཤེད་དཔའ་བོ་གཅིག་པའི་སྐུར་ལམ་གྱིས་གསལ་ལ། » ཨོྃ་ཧྲིཥྚི་ཝི་ཀྲི་ཏ་ན་ན་ཡ་མ་རཱ་ཛ་བཛྲ་ཛྭ་ལ་རཾ་ཀཱི་ལ་ཡ་ཧཱུྃ་ཕཊ྄ཿ «གོ་ཆའི་རྒྱ་དང་བཅས། » ཨོཾ་ཨཱཿཧཱུྃ་མ་མ་ཀ་ཝ་ཙི་རཀྵ་མཾ། «གོ་བགོ་ཞིང་ལུས་སྲུང་། བཞི་པ་བསྔོ་བ་ནི། » ཧོཿ མཐའ་ཡས་འགྲོ་ཀུན་ཚོགས་ཞིང་པདྨོའི་ཚལ༔ ཐུགས་རྗེའི་སྤྲིན་གཏིབས་བྱིན་རླབས་ཆར་ཆེན་པོ༔ སྨིན་གྲོལ་ཟབ་མོའི་འབྲས་བུ་རབ་སྨིན་ཏེ༔ བཅུད་ཀྱི་ཏིང་འཛིན་རོ་བརྒྱ་འགྲོ་ལ་བསྔོ༔ «ལྔ་པ་སྨོན་ལམ་བྱ་བ་ནི། » ཧོཿ ཤེས་རབ་ཡེ་ཤེས་དཔའ་བོ་འཇམ་མགོན་གྱི༔ གོ་འཕང་འགྲུབ་སྟེ་དོན་གཉིས་གནས་ལྔ་ཡི༔ གདེང་ཆེན་མི་གཡོ་རྟོགས་པའི་འབྲས་བུ་ཉིད༔ ནམ་ཡང་བག་ཡོད་དགེ་བའི་མཐུ་ལྡན་ཤོག༔ «དྲུག་པ་བཀྲ་ཤིས་བརྗོད་པ་ནི། »ཧཱུྃ༔ སྐུ་མཆོག་གཞོན་ནུ་གཟི་འོད་རབ་འཁྱིལ་བ༔ ཐུགས་རྗེའི་ཀློང་ཡངས་དྲྭ་བའི་འོད་ཟེར་གྱིས༔ སྲིད་པའི་མ་དག་ལྟེང་ཀ་རབ་བསྐམས་ཏེ༔ ལྷམ་མེར་རྟག་ཏུ་གསལ་མཛད་བཀྲ་ཤིས་ཤོག༔ བླ་མེད་ཐེག་ཆེན་རྒྱུད་སྡེ་རྒྱ་མཚོ་ཡི༔ ཐོས་བསམ་སྒོམ་སྒྲུབ་ཉམས་ལེན་གླིང་ཞུགས་ནས༔ དོན་གཉིས་མཆོག་ལ་སྤྱོད་པའི་ནོར་བུ་ཉིད༔ ནམ་ཡང་ཀུན་འགྲུབ་དགེ་ལེགས་བཀྲ་ཤིས་ཤོག༔ «ཅེས་བཀྲ་ཤིས་བསྔོ་སྨོན་སོགས་ཀྱིས་མཐའ་རྒྱས་པར་བྱའོ། དེ་ལྟར་འཇམ་དཔལ་གཤིན་རྗེ་ཁྲོ་འདུས་ཀྱི་ཞག་སྒྲུབ་ཆོག་བསྒྲིགས་བཀླག་ཆོག་ཏུ་བཀོད་པ་བདུད་བཞིའི་གཡུལ་ལས་རྣམ་རྒྱལ་ཞེས་པ་འདིའང་བསྟན་འགྲོར་སྨིན་ཆེད་སྐྱིད་གྲོང་སྨྱོན་པས་གཞུང་གི་མཚམས་སྦྱོར་དང་མེད་དུ་མི་རུང་བ་རེ་ཟུང་བཅས་སྔ་གཏེར་གོང་མ་ལས་བླངས་ཏེ་རང་གནས་ནོར་སྐྱོང་ཀླུའི་གཏེར་ཕུག་ཏུ་བསྒྲིགས་ཤིང་ནུས་ལྡན་དུ་སྒྲུབ་པ་འདིས་ཀྱང་བསྟན་དགྲའི་བདུད་དཔུང་རྨང་མེད་དུ་གཞོམ་པའི་རྒྱུར་གྱུར་ཅིག །གོང་གསལ་རིག་འཛིན་གྲུབ་དབང་ཐུགས་མཆོག་རྡོ་རྗེའི་ཆོག་ཁྲིགས་འདིར་རྗེས་ཀྱི་བྱ་བ་ཚོགས་སོགས་གཞུང་ལ་ཞལ་འཕང་མཛད་པ་རྣམས་ཅུང་ཟད་ཚིག་སྣ་བསྟུང་ཞིང་དཀྱུས་སུ་བཀོད་ལ་ཡིག་ཆུང་རྣམས་ཁ་གསལ་དུ་བཏང་ནས་གསར་བུ་བ་རྣམས་འཇུག་བདེ་བའི་དབང་དུ་བྱས་ཏེ་གུ་ཧྱས་སྦྱར་བའོ། ས